22/10/2012 | Administración LocalMunicipal
Outes
Bases de bonos de transporte do curso 2012/2013

A Xunta de Goberno Local deste Concello, na sesión do 8 de outubro do 2012, aprobou a convocatoria e as bases reguladoras das bolsas de transporte escolar 2012-2013 para estudos non obrigatorios consonte os arts.9.3 e 23 da Lei 38/2003, do 17 de novembro, xeral de subvencións, procédese a súa publicación no Boletín Oficial da Provincia. BASES DA CONVOCATORIA DE BOLSAS DE TRANSPORTE ESCOLAR PARA ESTUDOS NON OBRIGATORIOS PARA O CURSO 2012/2013 1. Obxecto. O obxecto destas axudas é contribuír á igualdade no exercicio do dereito á educación e a compensar ás familias que, polas súas condicións socioeconómicas, teñen máis dificultades para afrontar os custos de transporte escolar nas ensinanzas para estudos non obrigatorios (ciclos formativos, bacharelato e estudos universitarios, agás masters e estudos de especialización e doutoramento) que se imparten fóra do municipio de Outes.2. Beneficiarios. Poderán acceder ás axudas as persoas que cumpran os seguintes requisitos: a) Estar empadroadas no municipio de Outes. b) Estar matriculadas en ensinanzas non obrigatorias dentro do ensino regrado, é dicir, ciclos formativos, bacharelato ou universidades. Non se inclúen as matrículas en masters nin en cursos de especialización. Para acceder aá axudas os solicitantes deben estar matriculados no centro que estea máis próximo ao seu docimilio. c) Presentar a solicitude con suxeición a estas bases.3. Solicitudes.3.1. As solicitudes de axudas presentaranse con suxeición ao modelo na Oficina de Información Xuvenil en calquera das formas establecidas no artigo 38.4 da Lei 30/1992, do 26 de novembro, de réxime xurídico das administracións públicas e do procedemento administrativo común, e deberán achegar a seguinte documentación: a) O impreso de solicitude debidamente cumprimentado. b) A fotocopia do DNI do solicitante e das persoas que convivan no domicilio familiar. De non posuír DNI, deberán presentar copia do libro de familia. No suposto de cónxuses separados legalmente deben aportar copia da sentenza de separación. c) A fotocopia da matrícula oficial de estudos ou certificado expedido polo centro de ensino acreditativo de que o solicitante cursa estudios nel. d) As persoas non obrigadas a presentar a declaración do IRPF no ano 2011 por ter a consideración de non residentes achegará a certificación de empresa que acredite as retribucións íntegras anuais percibidas nese ano. e) As persoas obrigadas a presentar a declaración do IRPF no ano 2011 deberán achegar copia dela. As persoas non obrigadas a presentar esa declaración deberán achegar certificación da Axencia Estatal de Administración Tributataria ou autorizar ao Concello para que a obteña directamente.3.2. Se a solicitude non reúne os requisitos esixidos, o instrutor requirirá á persoa interesada para que a emende no prazo máximo de dez días, advertíndolle que de non facelo enténdese que desiste da súa solicitude e que esta será arquivada sen máis trámites.3.3. Rematado o prazo de presentación de solicitudes, estas verificaranse cos datos oficiais do padrón de habitantes. De existir diverxencias, tomaranse os datos deste rexistro para os efectos de valoración das axudas.4. Prazo de presentación de solicitudes. O prazo de presentación das solicitudes remata o 30 de novembro de 2012.5. Procedemento de concesión.5.1. O funcionario competente para instruír o procedemento será o técnico de información xuvenil. Este, á vista do expediente e do informe da comisión avaliadora, formulará a proposta de resolución provisoria con expresión de que se cumpriron os requisitos, a relación nominal e a contía individualizada de subvención para cada solicitante, con suxeición aos criterios de valoración que contén o artigo 6 destas bases.5.2. A valoración das solicitudes será realizada por unha comisión avaliadora composta pola concelleira delegada de Familia, muller e educación, a concelleira delegada de asuntos sociais, o concelleiro delegado de Facenda e o técnico de información xuvenil. Actuará como secretario, con voz e sen voto, o secretario da Corporación ou a persoa en quen delegue.5.3. A comisión avaliadora, valoradas as solicitudes presentadas, remitirá a proposta de concesión á Xunta de Goberno Local, que resolverá tralo informe da Intervención municipal. De non ter en conta outros datos ou alegacións distintos dos presentados polos solicitantes, a proposta de resolución terá o carácter de definitiva.5.4. A resolución das axudas publicarase no prazo de dous meses des que remate do prazo de presentación de solicitudes. A relación de axudas concedidas exporase nos taboleiros de edictos do Concello e da Casa de Cultura e na páxi na dixital, e indicará o lugar e data de entrega dos bonos de transporte.6. Criterios de valoración.6.1 Se o importe total das axudas solicitadas non supera o crédito orzamentario previsto para ese fin, outorgaránselles as devanditas axudas ás persoas solicitantes, consonte os seguintes criterios: 6.2. A renda per cápital anual (RPC) calcularase dividindo os ingresos totais obtidos por tódolos membros da unidade familiar no ano 2011 entre o número dos seus membros. Os citados importes obteranse da suma da parte xeral e da parte especial da base impoñible do imposto sobre a renda das persoas físicas do exercicio 2011.6.3. Entenderase por unidade familiar o conxunto de membros da familia empadroados no mesmo domicilio. Nos supostos de separación legal ou se non existe vínculo matrimonial, a unidade familiar considerarase formada polo pai ou a nai e os fillos que convivan no domicilio. Se na unidade familiar inclúense avós deberá achegarse certificado de convivencia e a declaración da renda ou certificado de calesquera outros ingresos obtidos (rendementos do traballo, pensións, rendementos do capital mobiliario, etc.). 6.4. As familias numerosas ou que contén cun membro que padeza unha minusvalía inferior ao 50% ascenderán un nivel na escala co apartado 1 anterior; se contan cun membro con minusvalía superior ao 50%, ascenderán dous niveis na antedita escala. Para o caso de que xa lles correspondese a porcentaxe do 100% da axuda, terán dereito respectivamente a cinco ou dez viaxes sumplementarias.7. Contía das axudas e crédito orzamentario.7.1. O crédito orzamentario para as presentes axudas é de 4.500,00 € con cargo á aplicación 324.480.02 do orzamento do 2013. Como as subvencións se tramitan polo procedemento de concesión anticipada, a concesión está suxeita á existencia de crédito adecuado e suficiente cando se resolva.7.2. O importe das axudas equivale á porcentaxe recollida na base 6.ª respecto do custo dos billetes de transporte solicitados.7.3. Se o importe total das axudas solicitadas é superior ao crédito orzamentario previsto, iranse excluíndo por orde sucesiva as dos solicitantes con RPC máis altas ata que se igualen eses importes.8. Xestión. Aos beneficiarios das axudas entregaráselles un talonario de 64 bonos na modalidade de bonos diarios ou de 14 na modalidade de bonos de fin de semana, ou nas cantidades que proporcionalmente correspondan en función da porcentaxe de axuda que se lles outorgou.9. Obrigacións de beneficiarios. Os beneficiarios destas axudas veñen obrigados a: a) Cumprir a finalidade para a que foron concedidas e a utilizar os bonos con carácter personal e intransferible durante o curso académico. Porán en coñecemento do Concello o seu extravío para a súa anulación. A utilización por persoa distinta ó beneficiario dará lugar a perda da axuda concedida. b) Someterse ás actuacións de comprobación efectuadas polo Concello. c) Comunicarlle ó Concello a concesión doutras axudas que financien a actividade subvencionada.10. Xustificación. As axudas aboaranselles directamente ás empresas prestadoras do servizo de transporte previa presentación das correspondentes facturas nas que se detallen o número de bonos facturados e o importe unitario de cada un deles.11. Compatibilidade das axudas. A concesión destas axudas será compatible con calquera outro tipo de becas ou subvencións concedidas para a mesma finalidade sempre que a contía de todas elas non supere o importe dos custos das viaxes subvencionadas. De superarse ese importe, reducirase a contía da axuda do Concello no importe que exceda.12. Infraccións e sancións. Reintegro das axudas. O incumprimento polo beneficiario das súas obrigacións ou da finalidade dará lugar ao reintegro total ou parcial da axuda percibida, máis os xuros de demora nas condicións e de conformidade coas leis 38/2003, do 17 de novembro, xeral de subvencións, e 9/2007, do 13 de xuño, de subvencións de Galicia.” Outes, 15 de outubro de 2012. O alcalde Asdo.: Carlos E. López Crespo